Document ID: /roh_data/filtered/fineweb-2-filterrobots_roh.jsonl.gz/1755

Pliras viafiers e pendicularas han stuì sistir il manaschi per precauziun - tranter questas era la viafier Matterhorn-Gottard tranter Andermatt e Mustér.
Ils differents posts da polizia en Svizra han registrà enturn 200 annunzias da donns. Donns tras plantas ch'èn crudadas, differents tetgs-chasa ch'èn vegnids sdrappads davent. Pliras pendicularas avevan sistì lur manaschi.
La pli auta spertadad ha Niklas cuntanschì sin il Crap Masegn sur Laax. Tenor Meteonews ha el buffà là mardi bunura cun 164 kilometers l’ura.